Á námskeiðinu verður fjallað um algenga sjúkdóma í helstu líffærakerfum , greiningu , mat og meðferð . Skoðaðar verða sjúkdómalífeðlisfræðilegar breytingar á nokkrum líffærakerfum við alvarleg veikindi / sjúkdóma og birtingarmynd þeirra . Einnig verður farið í helstu atriði við úrlestur blóðprufa , blóðgasa og fleiri rannsóknarniðurstaða í klínískri lífefnafræði , mat á lífsmörkum og hvernig þessar niðurstöður tengjast ástandi sjúklings . Lögð verður áhersla á þekkingu á orsökum og mat á einkennum og mat á gagnsemi og / eða aukaverkunum meðferðar . Í lok hvers dags verður farið í verklegar æfingar og tilfellagreiningar eftir því sem við á til að skerpa á áhersluþáttum námskeiðsins . Leiðbeinandi : Jón Garðar Viðarsson , svæfingahjúkrunarfræðingur , ERC leiðbeinandi í sérhæfðri endurlífgun barna og fullorðinna , slökkviliðs - og sjúkraflutningamaður . Tími : 3. , 4. og 6. febrúarKl : 17:00 - 21:00 Lengd : 15 stundir / punktarVerð : 37.000 kr .